
ՈՐՈՇՈՒՄ
	15 ապրիլի 2022 թվականի
	թիվ 56
	քաղ. Մոսկվա



Եվրասիական տնտեսական բարձրագույն խորհրդի «Եվրասիական տնտեսական միության ներքին շուկայում խոչընդոտների վերացմանն ուղղված աշխատանքի արդյունքների մասին» կարգադրության նախագծի մասին

Եվրասիական տնտեսական հանձնաժողովի խորհուրդը որոշեց.
1.	Հավանություն տալ «Եվրասիական տնտեսական միության ներքին շուկայում խոչընդոտների վերացմանն ուղղված աշխատանքի արդյունքների մասին» Եվրասիական տնտեսական բարձրագույն խորհրդի կարգադրության նախագծին (կից ներկայացվում է) եւ այն ներկայացնել Եվրասիական տնտեսական բարձրագույն խորհրդի քննարկմանը։
2.	Եվրասիական տնտեսական հանձնաժողովին՝ հաշվի առնելով իրավակիրառ պրակտիկան եւ գործող նորմատիվ իրավական բազայի վերլուծությունը, մինչեւ 2022 թվականի վերջ Եվրասիական տնտեսական միության (այսուհետ՝ Միություն) անդամ պետությունների հետ համատեղ փոփոխություններ եւ լրացումներ կատարել Միության ներքին շուկայում` խոչընդոտներն որպես արգելքներ, բացառումներ ու սահմանափակումներ տարանջատելու եւ արգելքները վերացված ճանաչելու մեթոդաբանության մեջ:
3.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Բ. Սուլթանով
	Ա. Կոժոշեւ
	Ա. Օվերչուկ

ԿԱՐԳԱԴՐՈՒԹՅՈՒՆ
	«	»	ի 20	թվականի
	թիվ
	քաղ.



Եվրասիական տնտեսական միության ներքին շուկայում խոչընդոտների վերացմանն ուղղված աշխատանքի արդյունքների մասին

Հաշվի առնելով Եվրասիական տնտեսական միության (այսուհետ՝ Միություն) անդամ պետությունների կողմից Միության ներքին շուկայում խոչընդոտների վերացմանն ուղղված աշխատանքի ընթացքի մասին Եվրասիական տնտեսական հանձնաժողովի տեղեկատվությունը՝
1.	Եվրասիական տնտեսական հանձնաժողովին՝
Միության անդամ պետությունների հետ համատեղ շարունակել Միության ներքին շուկայում արգելքների վերացմանն ուղղված աշխատանքը
յուրաքանչյուր տարի Եվրասիական միջկառավարական խորհրդի նիստերին զեկուցել նշված աշխատանքի արդյունքների մասին։


2.	Սույն կարգադրությունն ուժի մեջ է մտնում Միության պաշտոնական կայքում դրա հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

